เรื่องร้องเรียน (ไม่ระบุ) วันที่ 2022-10-04 08:27:10 — แขวงดินแดง เขตดินแดง กรุงเทพมหานคร
ฝากสารถึงผู้ว่า
1.การจ้างบุคคลภายนอกช่วยปฏิบัติงานราชการในส่วนของกรุงเทพมหานคร (หรือที่เขาเรียกเราว่าลูกเป็ดลูกไก่)   (จ้างเป็นรายวัน รายชั่วโมง) อยากทราบว่าตำแหน่งดังกล่าวนี้หมายถึงเราเป็นลูกจ้างของกรุงเทพมหานครหรือไม่ 
2. หากหมายถึงเป็นลูกจ้างของกรุงเทพมหานคร เราควรได้รับเงินโบนัสด้วยหรือไม่ แล้วหากเราไม่ใช่ลูกจ้างของกรุงเทพมหานครแล้วพวกเราเป็นอะไรหรอค่ะ
3. เนื่องจากสถานการณ์การระบาดของโรคติดเชื้อไวรัสโคโรนา 2019 ทำให้พวกหนูบุคคลภายนอกช่วยปฏิบัติงานราชการ ต้องออกหน่วยในการฉีดวัคซีนโควิดด้วย เนื่องจากเริ่มแรกที่มีการระบาดของโรคการทำงานต่างๆยังไม่ลงตัว เราต้องไปออกหน่วยฉีดวัคซีนเริ่มตั้งแต่ 06.00 น. – 22.00น. (เฉพาะบางวัน) แต่เราทำงานก่อนเวลาและเกินเวลาทุกวันที่ต้องออกหน่วย เรามีความเสี่ยงต่างๆมากมาย ไม่มีค่าเกินเวลาหรือค่ารับรองความเสี่ยงอะไรให้กับเราเลย ในขณะที่ข้าราชการบางท่านสามารถเบิกเงินนอกเวลาได้ชั่วโมงละ 200 บาท และอยากถามท่านผู้ว่าราชการกรุงเทพมหานครว่า ทำไมมีการบรรจุราชการให้บุคคลที่ปฏิบัติงานในโรงพยาบาล หรือกระทรวงสาธารณสุข ทั้งๆที่บางท่านไม่ได้ปฏิบัติงานเกี่ยวกับโรคโควิดด้วยซ้ำ แล้วพวกหนูที่ปฏิบัติงานโดยตรงทำไมถึงไม่ได้รับอะไรบ้างเลยค่ะ 
4.บุคคลภายนอกช่วยปฏิบัติงานราชการในส่วนของกรุงเทพมหานครมีหลายคนที่ทำงานมาเป็นระยะเวลา           5 – 10 ปี เงินค่าจ้างที่ได้รับก็ได้รับเป็นรายวันและจำนวนเงินก็คงเดิม และเมื่อป่วยเป็นโควิดจากการออกปฏิบัติงานที่หน่วยฉีดวัคซีนต้องหยุดงานรักษาตัวก็ไม่ได้รับเงินค่าจ้าง
5. สามารถปรับรูปแบบการจ้างของพวกหนูเป็นลูกจ้างรายเดือน และมีการปรับเพิ่มอัตราเงินเดือน หรือมีสวัสดิการให้กับพวกหนูบ้างได้ไหมค่ะ
6.มีข้าราชการบางท่านที่ไม่ได้มาปฏิบัติงานในวันหยุดยังเบิกเงินค่าล่วงเวลา อยากให้มีการตรวจสอบด้วย
***พวกหนูก็เป็นประชาชนคนหนึ่งเช่นกันควรให้ความสำคัญกับพวกหนูบ้างนะค่ะ อย่าทำกับอย่างว่าพวกหนูเป็นบุคคลที่ถูกลืม******

From…..พวกหนูบุคคลภายนอกที่ใครๆเขาก็เรียกเราว่าลูกเป็ดลูกไก่ หรือบุคคลที่ถูกลืม